burgasdotpro/wikipedia huggingface dataset:
Ardovská jaskyňa

Ardovská jaskyňa je významná, aktívna fluviokrasová jaskyňa so známou ponorovou a z veľkej časti i výverovou vetvou, a tiež so senilnými inaktívnymi časťami. Nachádza sa juhovýchodne od Ardova, na juhozápadnom okraji Silickej planiny v Slovenskom krase v masíve Veľkého vrchu (417 m n. m.). V strednotriasových svetlých steinalmských vápencoch bitynsko-ilýrskeho veku ju vytvárali vody občasného vodného toku, ktorý sezónne tečie spod Červenej stráne (398 m n. m.) pri Dlhej Vsi, pričom sa ponára v skupine niekoľkých ponorov v závere tzv. Dlhoveského okrajového polja. Známa je od nepamäti. Nové časti boli objavené v r. 1954. Tok z jaskyne vyviera neďaleko známych výverových častí jaskyne v sezónne aktívnej Ardovskej vyvieračke.
Čachtická jaskyňa

Čachtická jaskyňa je jaskyňa a národná prírodná pamiatka v správe SSJ.
Nachádza sa pri obci Čachtice v okrese Nové Mesto nad Váhom v Trenčianskom kraji. Územie bolo vyhlásené v roku 1972 a novelizované v roku 2005 s rozlohou ochranného pásma 379,319 ha. Je súčasťou CHKO Malé Karpaty.
Najstaršie prieskumné práce pri objavovaní podzemných priestorov v okolí Čachtíc sa datujú od rokov 1912 - 1914, ktoré vústili v auguste 1956 do objavu Čachtickej jaskyne. Blízke okolie jaskyne predstavuje krasovú plošinu s veľkými vyvýšeninami Drapľákom a Skalkou, ktorá sa mierne dvíha západným smerom k chrbtu Čachtického pohoria. Je charakterizovaná dobre vyvinutými škrapmi, krasovými jamami a inými povrchovými krasovými javmi. Tektonická dispozícia podmienila vznik podzemných krasových foriem, jaskýň a priepastí, z ktorých najvýznamnejšia je Čachtická jaskyňa, najdlhšia jaskyňa v Chránenej krajinnej oblasti Malé Karpaty.
Vchod do jaskyne sa nachádza v jednej z krasových jám severne od kóty Drapľák v nadmorskej výške . V súčasnosti dosahuje dĺžka jaskynných chodieb s zvislým rozpätím .
Jaskyňa vznikla v jemnokryštalických až drobnokryštalických strednotriasových vápencoch, ktoré patria k nedzovskej sérii Chočského príkrovu. Jaskynné priestory sú v prevažnej miere menších rozmerov s ojedinelým výskytom dómov a siení. Ich vznik bol podmienený zväčša korozívnou činnosťou presakujúcich vôd pozdĺž tektonických zlomov a puklín. Na niektorých miestach sa zachovali stopy po činnosti prúdiacej vody. V iných častiach podzemných priestorov prebiehal proces tvorby sintrovej výplne vo forme nátekov, stalaktitov a stalagmitov rôznorodých tvarov a veľkostí.
Z biologického hľadiska bola Čachtická jaskyňa málo preskúmaná. Poloha jaskyne, ako aj jej celkový charakter však vytvárajú predpoklad na výskyt zaujímavých foriem suchozemských a vodných bezstavovcov. Aj z pohľadu výskytu zimovísk netopierov patrí blízke okolie jaskyne k významným na Slovensku vďaka početnému zastúpeniu krasových dutín a dostatočných potravinových zdrojov.
V jaskyni bolo dosiaľ zistených osem druhov netopierov. Vo väčšom počte tu zimuje netopier veľký ("Myotis myotis") a podkovár malý ("Rhinolophus hipposideros"). O bezstavovcoch Čachtickej jaskyne sa vie zatiaľ veľmi málo. Z okolia vstupnej šachty jaskyne je známy výskyt stonôžky (Chilopoda) druhu Lithobius forficatus, ktorá patrí k bežným obyvateľom rôznych typov povrchových biotopov, prípadne vchodových partií jaskýň.
Christian Cantwell

 
 
 
 
Christian Cantwell (* 30. september 1980, Jefferson City, Missouri, USA) je americký atlét so zameraním na vrh guľou.
Vrcholové podujatia.
Valencia 2008.
Na HMS v atletike 2008 vyhral pokusom z piatej série.
Peking 2008.
Na letných olympijských hrách v Pekingu 2008 získal striebornú medailu výkonom 21,09 m. Na prvého Tomasza Majewskeho strácal 0,42 m.
Londýn 2012.
Na Letných olympijských hrách 2012 v Londýne skončil na štvrtom mieste výkonom 21,19 cm. Pred tretím Američanom Reesom Hoffom mal náskok 8 cm, za druhým Nemcom Davidom Storlom zaostal o 67 cm a za prvým Poliakom Tomaszom Majewskim o 70 cm.
Maquiladora

Maquiladora alebo maquila (šp. maquila = poplatok za mletie; cudzie útraty) je montážny podnik v severnom Mexiku a Strednej Amerike, v ktorom sa montujú importované dielce alebo polotovary, čím sa vyrábajú hotové alebo takmer hotové tovary, ktoré sa potom exportujú.
Pojem sa spája s vytvorením Severoamerického pásma voľného obchodu NAFTA. V súčasnosti v týchto továrňach (je ich vyše 3 000) pracuje viac ako 1 milión Mexičanov. Väčšinou ide o továrne, ktoré produkujú súčiastky na export do USA. Na rozdiel od USA a Kanady je pracovná sila v Mexiku veľmi lacná. Okrem toho nízke, prípadne žiadne, clá a ďalšie poplatky spojené s obchodovaním cez hranice podporujú rast ziskov nadnárodných korporácií. Väčšina maquiladoras leží v tesnej blízkosti mexicko-americkej hranice.
Maquiladoras sú často vo vlastníctve amerických, japonských a európskych firiem, kde pracujú často mladé ženy za hodinovú mzdu 50 amerických centov 9 hodín denne 6 dní v týždni. Napriek týmto negatívnym javom prispela NAFTA k určitým zlepšeniam. V niektorých továrňach sa zlepšili pracovné podmienky zamestnancov spolu s platmi. Napríklad kvalifikovaní pracovníci v textilných maquiladoras dostávajú 1-2 USD za hodinu, pričom pracujú v moderných klimatizovaných priestoroch.
Po prvýkrát sa o maquiladoras začalo hovoriť v 60. rokoch 20. storočia. V polovici 90. rokov bolo vytvorených približne 2000 maquiladoras, v ktorých pracovalo takmer pol milióna pracovníkov. Počas niekoľkých nasledujúcich rokov sa ich počet takmer zdvojnásobil a počet pracujúcich vzrástol viac ako dvakrát.
Maquiladoras sú primárne orientované na produkciu elektronických zariadení, odevov, plastov, nábytku, domácich spotrebičov, autosúčiastok. 90 % tovarov vyprodukovaných v maquiladoras je exportovaných na sever do USA.
Niektoré maquiladoras majú nepriaznivý vplyv na životné prostredie. Vzhľadom na vonkajšie zákony týkajúce sa ochrany životného prostredia v Mexiku, niektoré továrne sú zodpovedné za významné priemyselné znečisťovanie a poškodzovanie životného prostredia v oblasti regiónu severného Mexika.
V posledných rokoch však niektoré maquiladoras stratili svoje čaro pre zahraničných investorov. Podľa dostupných správ viac ako 500 tovární sa muselo v priebehu 90. rokov 20. storočia zavrieť, čím došlo k zrušeniu niekoľko stotisíc pracovných miest. Všetko sa to deje v prospech Číny, kde sa mzda pohybuje v niektorých továrňach vo výške 25 amerických centov za hodinu. Čína tak potvrdzuje a posilňuje svoju úlohu svetovo najlacnejšieho dodávateľa súčiastok.
Mosonmagyaróvársky obvod

Mosonmagyaróvársky obvod (maď. "Mosonmagyaróvári kistérség") je administratívna jednotka, obvod, v Maďarsku v Rábsko-mošonsko-šopronskej župe. Jeho sídlom je mesto Mosonmagyaróvár.
Malá Bránica (potok)

Malá Bránica je potok v severovýchodnej časti okresu Žilina, v katastrálnom území obce Belá. Tečie v Krivánskej Malej Fatre rovnomennou dolinou. Je to prítok potoka Bránica, meria 5,5 km a je tokom V. rádu. Celý tok leží v Národnom parku Malá Fatra.
Pramení v Malej Fatre na severozápadných svahoch Veľkého Kriváňa (1 708,7 m n. m.), priamo pod sedlom Bublen (1 510 m n. m.) vo výške približne 1300 0 n. m. Na hornom toku tečie severoseverozápadným smerom cez rovnomennú dolinu, pričom v oblasti západne od sedla Za Kraviarskym (1 230 m n. m.) vytvára vodopád. Na dolnom toku priberá prítok zo severného svahu Kykuly, stáča sa viac na severozápad a na styku Malej Fatry so Žilinskou kotlinou, v podcelku Varínske podolie, v nadmorskej výške približne ústi do Bránice, ktorá tečie z vedľajšej doliny.
Snilovský potok

Snilovský potok je potok v dolnom Turci, v severnej časti okresu Martin. Je to tok IV. rádu. 
Pramení pod Veľkým Kriváňom (), tečie smerom na juh cez Snilovskú dolinu a pri Trusalovej sa vlieva do Studenca.
Kľačiansky potok (prítok Váhu)

Kľačiansky potok je potok v dolnom Turci. Je to tok III. rádu. 
Pramení na južnom svahu Kľačianskej Magury, na západ od chaty pod Kľačianskou Magurou. Tečie smerom na juh cez Kľačiansku dolinu a pri obci Turčianskych Kľačanoch sa vlieva do Váhu.
Győrsky obvod

Győrsky obvod je administratívna jednotka, obvod, v Maďarsku v Rábsko-mošonsko-šopronskej župe. Jeho sídlom je mesto Győr.
Tomasz Majewski

 
 
 
 
 
Tomasz Majewski (* 30. august 1981, Nasielsk) je poľský atlét, ktorý sa venuje vrhu guľou. Je dvojnásobný olympijský víťaz v tejto disciplíne z rokov 2008 a 2012.
Vrcholové podujatia.
Osaka 2007.
Na MS v atletike 2007 skončil na piatom mieste výkonom 20,87 m.
Valencia 2008.
Na HMS v atletike 2008 získal bronzovú medailu vo vrhu guľou výkonom 20,93 metra.
Peking 2008.
Na letných olympijských hrách v Pekingu 2008 získal zlatú medailu výkonom 21,51 m. Vyhral s náskokom 0,42 m pred druhým Christianom Cantwellom.
Londýn 2012.
Štartoval aj na Letných olympijských hrách 2012 v Londýne. Guliarska súťaž prebiehala v piatok 3. augusta. Zvíťazil výkonom 21,89 m, čím o 3 cm prekonal druhého Nemca Davida Storla a pred tretím Američanom Reesom Hoffom mal náskok 76 cm.
Angela Williamsová

Angela Williamsová (* 30. január 1980, Bellflower, Kalifornia, USA) je americká šprintérka. 
Na MS v atletike 2007 neštartovala. 
Zlatú medailu získala v behu na 60 metrov na HMS v atletike 2008 časom 7,06 s, čím si zlepšila svoj osobný rekord ešte z roku 2001.
Jeanette Kwakyeová

Jeanette Kwakyeová (* 20. marec 1983, Londýn, Spojené kráľovstvo) je britská šprintérka. 
Na MS v atletike 2007 skončila v rozbehoch.
Striebornú medailu získala v behu na 60 metrov na HMS v atletike 2008 časom 7.08 s.
Upland South

Upland South je jeden z regiónov USA, ktorý sa nachádza v severnej časti amerického regiónu Juh.
Zahŕňa štáty Severná Karolína, Tennessee, Virgínia, Kentucky a Západná Virgínia.
Tahesia Harriganová

Tahesia Harriganová (* 15. február 1982) je šprintérka Britských Panenských ostrovov. 
Na MS v atletike 2007 skončila v rozbehoch. Bronzovú medailu získala v behu na 60 metrov na HMS v atletike 2008 časom 7.09 s.
Deep South

Deep South je jeden z regiónov USA, ktorý tvorí časť väčšieho regiónu Juh a patria sem štáty Alabama, Georgia, Louisiana, Mississippi a Južná Karolína.
Gulf Coast (USA)

Gulf Coast je jedným z regiónov USA, ktorý sa nachádza v okolí Mexického zálivu. Patria sem štáty Texas, Louisiana, Mississippi, Alabama a Florida.
Pacific States

Pacific States je jeden z regiónov USA nachádzajúci sa na západnom okraji Spojených štátov. Nachádza sa tu 5 štátov, Aljaška, Kalifornia, Havaj, Oregon a Washington.
West Coast (USA)

West Coast alebo Západné pobrežie je jedným z regiónov USA, reprezentuje najzápadnejšiu časť krajiny. Patria sem štáty Kalifornia, Oregon, Washington a Aljaška. Niekedy sa sem zahŕňajú aj štáty Arizona a Nevada.
East North Central States

East North Central States je jeden z regiónov USA, časť regiónu Midwest, ktorý obsahuje štáty Illinois, Indiana, Michigan, Ohio a Wisconsin.
West North Central States

West North Central States je jeden z regiónov USA, časť regiómu Midwest a obsahuje štáty Iowa, Kansas, Minnesota, Missouri, Nebraska, Severná Dakota a Južná Dakota.
Cyperská gréčtina

Cyperská gréčtina (Κυπριοτικά - Kypriotika, Κυπριοτική γλώσσα - Kypriotiki glossa) je jazyk Cyperských Grékov. Hovorí ním 750 000 ľudí na Cypre a je používaný aj v štátoch kde sa cyperskí Gréci vysťahovali. Avšak tento jazyk nie je bežne používaný v úradnom styku a médiach, preferuje sa dimotiki (gréčtina z Grécka). Cyperskí Gréci sa teda nachádzajú v diglosií. Síce je dimotiki úradným jazykom, všetci Gréci z Cypru sa medzi sebou rozprávajú po cypersky. Cyperská gréčtina sa používa doma, na ulici ba aj v školách cez prestávky, niekedy i v televízii. Tento jazyk vychádza zo starogréckeho koiné jazyka a je mu príbuznejší, ako dimotiki, čo vykazujú hlavne gramatické vlastnosti.
Dejiny.
Cyperčina sa začala vyvíjať v 7. stor. po Kr., keď sa už jazyk koiné, používaný všetkými Grékmi rozpadol. Od byzantskej gréčtiny sa začal separovať práve v spomínanom 7. stor., keď Cyprus ovládli Arabi a vládli tam až do 10. stor. Jazyk sa teda vyvíjal úplne oddelene od Konštantínopolskej gréčtiny, z ktorej sa neskôr vyvinula moderná gréčtina. Grékom sa Cyprus podarilo oslobodiť až v 10. stor. V r. 1192 tu však vzniklo samostatné kráľovstvo. Tento dekrét bol spísaný práve v Cyperskej gréčtine. V r. 1196 Cyprus ovládli križiaci a znemožnili tak ďalšie spojenie s Konštantínopolom. To sa podarilo až v r. 1204, keď sa znovuvytvorila Byzantská ríša. Keď v 15. stor. Byzanciu ničili Turci, ovládli Cyprus Benátčania a tak ochránili tamojších Grékov od moslimov. Do Cyperskej gréčtiny sa však dostávali aj talianske slová, ktoré pretrvali dodnes. V r. 1571 však ostrov ovládli Turci a tak sa do cyperčiny dostali mnohé turecké slová. Turci Cyprus držali až do 19. stor., kedy ho opustili po Britskom víťazstve. Počas nadvlády Britov sa do jazyka dostalo aj pár anglických slov. Briti konečne ostrov opustili v r. 1960 a prenechali ho Grékom, ktorí prijali za úradnú reč dimotiki, aby sa tak zblížili s Gréckom. Cyperská gréčtina je totiž dosť vzdialená od dimotiki.
Jazyk.
Cyperská gréčtina má niektoré znaky turečtiny a aj taliančiny, no väčšina jazyka pochádza z gréckeho jazyka koiné. Cyperčina má na rozdiel od dimotiki aj mäkčene. Zapisuje sa gréckou abecedou. Prvý úradný spis v prvej forme tohto jazyka bolo spísanie dekrétu v r. 1192. Počas stredoveku tu taktiež vznikli prvé literárne diela v tomto jazyku. Prví autori píšuci v tomto jazyku boli Leontios Makeras a Jeorjos Vustronios. 
Príklady lexiky:
"cyperská gréčtina - prepis do latinskej abecedy / moderná gréčtina - prepis do latinčiny - slovenčina"
East South Central States

East South Central States je jeden z regiónov USA. Patria sem štáty Alabama, Kentucky, Mississippi a Tennessee.
West South Central States

West South Central States je jeden z regiónov USA. Patria sem štáty Arkansas, Louisiana, Oklahoma a Texas.
Polyfunkčný bytový dom Liptov

Polyfunkčný bytový dom Liptov je obytný súbor v centre mesta Liptovský Mikuláš.
Nachádza sa na ulici M. Martinčeka v tesnej blízkosti nákupného centra Hypernova v mestskej časti Staré mesto, v lokalite Západ. Stavba bola skolaudovaná v decembri 2005, jej súčasťou je 82 bytových jednotiek a 9 nebytových priestorov na prízemí (obchodné prevádzky - napr. kaviareň, predajňa športových potrieb; kancelárie). 
Okrem spomenutého nákupného centra sa v tesnej blízkosti bytového domu nachádzajú daňový úrad, dom kultúry a kino Nicolaus. Výhodou je výborná dopravná dostupnosť, nakoľko je lokalizovaný pri hlavných dopravných líniách mesta.
Minerálna voda

Minerálna voda je voda, ktorá sa od ostatných podzemných vôd podstatne odlišuje svojimi vlastnosťami, predovšetkým vyšším obsahom rozpustených minerálnych látok a teplotou. Táto voda môže prirodzene vyvierať, alebo byť čerpaná z prírodných žriedeľ. Podľa medzinárodných konvencií a noriem sú za minerálne vody považované tie, ktoré v 1 litri vody obsahujú viac ako 1
g rozpustených pevných látok alebo 1 g rozpusteného CO2 (minimálne 1000 mg/l).
Z hydrogeologického hľadiska je mineralizovaná podzemná voda spojená s litostratigrafickými formáciami a štruktúrami (zásadne odlišnými od povrchových), v ktorých získala fyzikálne charakteristiky a chemické zloženie zásadne odlišné od ostatných vôd v tom istom geologickom regióne.
Obsahuje minerály alebo iné rozpustené zložky, ktoré zvýrazňujú jej chuť alebo jej liečebné účinky. Podľa slovenskej legislatívy musí byť mikrobiologicky bezchybná, mať pôvod v podzemnej vrstve a získaná zo zdroja vyhláseného osobitným predpisom. Mnohé minerálne vody obsahujú vápnik dôležitý pre zdravé kosti. V niektorých je horčík potrebný na pravidelnú činnosť srdca, nervov i svalov a zvyšuje odolnosť organizmu. Slovensko je bohaté na pramene rozličných minerálnych vôd, niektoré kúpeľné miesta sú svetoznáme. Niektoré minerálne vody majú liečivé účinky, napr. v Piešťanoch a v Trenčianskych Tepliciach sa liečia choroby pohybovej sústavy.
Rozdelenie.
Podľa obsahu rozpustených minerálnych látok sa delia na:
Zoznam minerálnych vôd.
Pramenité vody a stolové vody na Slovensku.
Vyššie spomenuté normy na Slovensku určujú, že označenie minerálna voda môže niesť len voda, ktorá má obsah minerálov vyšší ako tisíc miligramov na liter. Voda, ktorá má nižšiu mineralizáciu sa nemôže označovať ako minerálna voda, ale ako pramenitá voda alebo stolová voda. V zahraničí takáto norma nemusí platiť, preto stolová voda by mohla byť označená ako minerálna .
Cigeľka

Cigeľka môže byť:
Fatra

Fatra môže byť:
Hummel

Hummel môže byť:
František Valachovič

Prof. Ing. František Valachovič, DrSc. (* 1919 – † 1979) bol slovenský banský odborník a vysokoškolský pedagóg.
Oženil sa v Česku, manželka Marie Staňková z Ostravy.
V rokoch 1946-1962 pracoval vo viacerých banských podnikoch. V roku 1961 sa stal profesorom a v roku 1972 mu bol udelený titul DrSc. Od roku 1962 pôsobil na Katedre dobývania ložísk a geotechniky na Banskej fakulte Vysokej školy technickej v Košiciach, na ktorej zastával v rokoch 1963-1964 funkciu prorektora.
Bol odborníkom na teóriu i prax banských diel a dobývanie ložísk nerastných surovín. Rozpracoval novú metodiku skúmania deformačných vlastností hornín v podmienkach priestorového namáhania. Je spoluautorom československého vynálezu panelovej výstuže banských diel.
Je autorom mnohých publikácií, napríklad Razenie banských diel.
Deti Peter († 2020) a Paula.
Päťuholník

}&lt;/math&gt;
Päťuholník alebo pentagón je jeden zo základných rovinných geometrických útvarov; mnohouholník s piatimi vrcholmi a stranami. Súčet jeho vnútorných uhlov je presne 540° (3π).
Päťuholníky môžu byť pravidelné alebo všeobecné
Matematické vzťahy.
Pre pravidelný päťuholník
Obsah inak
tiež
strana a
tiež
História.
Pravidelný päťuholník vždy hral významnú úlohu v mystike a symbolike. Od pravidelného päťuholníka je tiež odvodený symbol pentagramu, využívaný v pythagorejské sekte ako poznávací znak. Jedným z dôvodov, prečo bol pravidelný päťuholník uctievaný, bolo zrejme to, že sa v ňom hneď na niekoľkých miestach ukazuje "najdokonalejší pomer" - zlatý rez.
Konštrukcia.
Konštrukcia pravidelného päťuholníka bola známa už v starovekom Grécku.
Jedna z metód zostavenia pravidelného päťuholníka:
Jon Anderson

John Roy "Jon" Anderson (* 25. október 1944, Accrington, Anglicko, Spojené kráľovstvo) je britský hudobník, skladateľ a spevák, člen legendárnej rockovej skupiny Yes. Spolupracoval s hudobníkmi a skupinami ako King Crimson, Vangelis, Dream Theater, Peter Machajdík, Tangerine Dream a Toto. S gréckym hudobníkom Vangelisom spolupracoval približne 20 rokov, vytvorili duo Jon &amp; Vangelis.
V roku 2008 bolo vydané vo vydavateľstve Hudobného fondu CD slovenského hudobného skladateľa Petra Machajdíka NAMAH , na ktorom hosťuje aj Jon Anderson.
Gorani

Gorani sú slovanskí moslimovia kultúrne príbuzní Macedóncom. Žijú hlavne v Srbsku a v Severnom Macedónsku.
Ich počet je asi 60 000
Geirangerfjord

Geirangerfjord je ľadovcový fjord na západe Nórska v Møre og Romsdal. Je 15 km dlhý, a tvorí jednu z vetiev veľkého Storfjordu. Geirangerfjord je jedno z najnavštevovanejších turistických miest v Nórsku. 
Od roku 2005 je spoločne s Nærøyfjordom súčasťou svetového kultúrneho dedičstva UNESCO.
Muzeálna slovenská spoločnosť

Muzeálna slovenská spoločnosť (MSS) bola vedecká spoločnosť založená v roku 1893 v Martine.
V roku 1895, kedy začala svoju činnosť, sa prvým predsedom stal katolícky kňaz Andrej Kmeť, ktorý sa zaslúžil o jej aktívnu činnosť. Združovala záujemcov o zbieranie, zhromažďovanie, odborné opatrovanie a sprístupňovanie pamiatok materiálnej a duchovnej kultúry Slovákov. Hlavnými cieľmi spoločnosti boli založenie národného múzea, knižnice a organizovanie výskumnej vlastivednej a muzeologickej činnosti. Nahrádzala tiež činnosť zrušenej Matice slovenskej. Založila Slovenské národné múzeum a jeho správcovia boli poverení vedením múzea práve vedením MSS. Prvé priestory, kde MSS sprístupnila svoje zbierky, boli ešte na pôde Národného domu, neskôr v roku 1908 bola verejnosti sprístupnená prvá budova Slovenského národného múzea postavená z korunovej zbierky. Jej otvorenia sa Andrej Kmeť už nedožil.
Vydávala periodiká Časopis Muzeálnej slovenskej spoločnosti a Sborník Muzeálnej slovenskej spoločnosti, na ktorý nadviazal poradím ročníkov Zborník Slovenského národného múzea.
Po roku 1918 sa jej činnosť prelínala s činnosťou novozaloženej Matice slovenskej a Slovenského národného múzea. Až do roku 1948 spravovala Slovenské národné múzeum v Martine, kedy bolo toto múzeum poštátnené. V roku 1960 bola zrušená, pričom jej muzeálne zbierkové fondy boli už vo fondoch Slovenského národného múzea v Martine, archívne fondy boli zaradené prevažne do Štátneho slovenského ústredného archívu v Bratislave, menšia časť do iných štátnych archívov.
Barbara Meierová

Barbara Meierová (* 25. júl 1986 Amberg) je nemecká modelka s mierami 83-61-92. Je víťazkou nemeckej televíznej reality show s názvom "Germany's Next Top Model 2007".
Heidi Klumová

Heidi Klumová (* 1. jún 1973, Bergisch Gladbach, Nemecko) je nemecká topmodelka, moderátorka, podnikateľka, módna návrhárka, producentka, príležitostná herečka a speváčka. 
V roku 2005 sa vydala za speváka Seala, s ktorým sa na začiatku apríla roku 2012 rozviedla. Majú spolu štyri deti.
Objavila sa na titulnej strane všetkých významných módnych magazínov ako Vogue, Elle, Marie Claire, Sports Illustrated, Cosmopolitan, InStyle. Navrhla vlastné kolekcie šperkov, oblečenia, topánok, parfumov a plaviek.
Štefan Mišík

 
Štefan Mišík, tiež Missik (* 1. december 1843, Ondrášová – † 27. júl 1919, Spišská Kapitula) bol slovensky historik, etnograf a cirkevný hodnostár.
Študoval filozofiu a teológiu v Spišskej Kapitule. V roku 1868 bol vysvätený za kňaza, potom pôsobil ako kaplán v Nemeckej Ľupči, Ružomberku, Námestove, Hniezdnom. Od roku 1874 bol správcom farnosti v Hnilci a od roku 1919 pôsobil ako kapitulný vikár v Spišskej Kapitule. V rokoch 19081919 bol predsedom Muzeálnej slovenskej spoločnosti.
Zaoberal sa staršími dejinami Spiša, cirkevnými dejinami. Bojoval proti maďarizácii cirkevného života a proti slovenskej politickej pasivite. Zozbieral spišské povesti a ľudové piesne, ktoré patria k základným zbierkam slovenského folklóru. V náboženskej oblasti písal najmä homiletickú literatúru.
Po Štefanovi Mišíkovi bolo v roku 2005 pomenované Cirkevné gymnázium Štefana Mišíka v Spišskej Novej Vsi.
František Richard Osvald

František Richard Osvald, pseud. "Bystron, Dobreznámy, Dobrovoľný, Drahotin Piov, R. Hodrušský, Veritas, Východohora, Zadumený, Známy" (* 3. október 1845, Hodruša-Hámre – † 14. apríl 1926, Trnava) bol slovenský kultúrny pracovník, vydavateľ, redaktor, publicista a cirkevný hodnostár.
Život.
Narodil sa v rodine Mateja Osvalda a jeho manželky Kataríny rodenej Boldišovej. V rokoch 18651869 študoval teológiu v Ostrihome. V roku 1869 bol vysvätený za kňaza a pôsobil ako kaplán v Starom Tekove, Drégelypalánku, Vrábľoch, Majcichove a Zavare. V rokoch 18801916 pôsobil v Teplej, od roku 1917 bol kanonikom, od roku 1919 generálnym vikárom v Trnave a od roku 1921 pápežským protonotárom, riaditeľom kňazského seminára a prípravovne učiteliek. Bol spoluzakladateľom Spolku svätého Vojtecha, v rokoch 18781879 jeho správa a v rokoch 19181926 bol predsedom a čestným predsedom SSV. Od roku 1900 bol aj čestným členom Slovenskej katolíckej jednoty v Johnstowne, v rokoch 19191926 predsedom Muzeálnej slovenskej spoločnosti i Matice slovenskej. V rokoch 19201921 pôsobil aj ako senátor Národného zhromaždenia za Slovenskú ľudovú stranu.
Pracoval ako vydavateľ a redaktor viacerých časopisov (napr. Kazateľ, Kazateľňa, Literárne listy). Najprv písal príležitostné básne, neskôr sa venoval literárnohistorickej a literárnokritickej publicistike. K 100. výročiu založenia Slovenského učeného tovarišstva zostavil 3. zväzky almanachu Tovarišstvo. Ako filológ sa zaoberal historickou gramatikou, lexikológiou a slovenskými nárečiami. V roku 1910 bol Spolkom svätého Vojtecha poverený revíziou slovenského prekladu biblie. Venoval sa aj cirkevnému školstvu. Prekladal náboženskú literatúru z maďarčiny a nemčiny.
Røros

Røros je mesto v kraji Sør-Trøndelag v Nórsku, ktorý spravuje rovnomennú obec. Počet obyvateľov dosiahol v roku 2005 5632 osôb. Pri Rørose sa vlieva do Glommy zľava rieka Håelva. 
Røros je najchladnejším miestom v Nórsku. Je to spôsobené predovšetkým nadmorskou výškou okolo 600 m a kontinentálnou klímou. V tejto časti krajiny sa už neuplatňuje vzduch miernych šírok, ktorý sa formuje pri pobreží, od ktorého je Røros oddelený pomerne vysokým pohorím. 
Mestom prechádza železničná trať a diaľnica 30 a 31.
Røros je známe svojimi medenými baňami, je jedným z dvoch nórskych význačných banských miest, v ktorom ťažba začala už v 17. storočí (druhým mestom je „strieborné mesto“ Kongsberg). Ťažba v Rørose trvala 333 rokov a bola ukončená až roku 1977. 
Po zničení švédskymi vojskami v roku 1679 bolo mesto znovu postavené. Z tohto obdobia má mesto 80 drevených domov, z ktorých väčšina stojí okolo jedného nádvoria. Mnohé zo zachovaných domov si ponechali tmavé priečelia zo smolných klád, ktoré im dodávajú stredoveký vzhľad. 
Mesto a jeho obyvateľov preslávil medzi nórskou verejnosťou na prelome 20. storočia spisovateľ Johan Falkberget, ktorý prerozprával príbeh o ťažko skúšaných baníkoch, ktorí stoja na najnižšej priečke sociálneho rebríčka.
Veľké množstvo turistov navštevuje Røros v zime, kedy sa v meste konajú tradičné zimné trhy.
V roku 1980 bolo mesto Røros zapísané na zoznam svetového kultúrneho dedičstva UNESCO.
Kódex kánonov východných cirkví

Kódex kánonov východných cirkví (lat. "Codex Canonum Ecclesiarum Orientalium (CCEO)") je systematický súbor cirkevného práva východných katolíckych cirkví. Promulgovaný bol 18. októbra 1990 pápežom Jánom Pavlom II. Do platnosti vstúpil 1. októbra 1991. Kódex je súborom právnych ustanovení, ktoré sú spoločné pre všetky východné katolícke cirkvi; v mnohých prípadoch ale dáva možnosť, aby si jednotlivé cirkvi sui iuris kodifikovali vlastné partikulárne právo. Kódex kánonov východných cirkví je záväzný pre všetkých východných katolíkov a v niektorých špecifických prípadoch aj pre rímskokatolíkov.
6. januára 1996 vydala Kongregácia pre východné cirkvi výklad k bohoslužobným predpisom obsiahnutým v kódexe pod názvom Inštrukcia na aplikáciu bohoslužobných predpisov Kódexu kánonov východných cirkví.
Pendantom pre Rímskokatolícku (latinskú) cirkev je Kódex kánonického práva ("Codex Iuris Canonici").
Súostrovie Vega

Súostrovie Vega () sa nachádza v Nórsku blízko severného polárneho kruhu. Tvorí ho tucet ostrovov.
Tunajšie ostrovy boli osídľované už od praveku napriek tomu, že krajina bola nehostinná. Ľudia sa živili prevažne rybolovom, zakladali dediny a postupne utvárali krajinu, ktorá bola kvôli svojej jedinečnosti v roku 2004 zapísaná na zoznam svetového kultúrneho dedičstva UNESCO.
Astronomická ulica

Astronomická ulica je ulica v Bratislave, v mestskej časti Ružinov.
Ohraničená je hlavnými komunikáciami Vrakunská cesta, Ružinovská cesta a ulicami Súhvezdná, Obežná a Družicová. Na ulici sa nachádza konečná zastávka tzv. ružinovskej električkovej radiály - "Astronomická".
Pomenovaná je po vednom odbore, astronómii a vznikla v polovici 60-tych rokov minulého storočia, kedy sa na nej vybudoval murovaný trojpodlažný dom.
Osemuholník

Osemuholník je jeden zo základných rovinných geometrických útvarov, tzv. polygón; mnohouholník s ôsmimi vrcholmi a stranami. Súčet jeho vnútorných uhlov sa rovná 1080°. Osemuholníky môžu byť pravidelné alebo všeobecné
Pravidelné osemuholníky.
Majú rovnako dlhé strany a rovnaké uhly (135°).
We Are the Champions

„We Are the Champions“ je skladba, ktorá bola prvýkrát vydaná v roku 1977 na štúdiovom albume "News of the World" od britskej skupiny Queen. Žánrovo je skladba zaradená v hardrocku a heavymetale do subžánru, ktorý sa nazýva power ballad. Skladba patrí medzi najznámejšie songy skupiny a je dodnes používaná ako hymnus pre uvádzanie víťazov športových, ale aj spoločenských súťaží.
V rebríčkoch Spojeného kráľovstva sa skladba umiestnila na 2. priečke, v rebríčku USA, Billboard Hot 100 je singel na štvrtom mieste.
Hudobným základom piesne „We Are the Champions“ je klavírny part Freddie Mercuryho, ktorý je podfarbený rytmikou nahranou Rogerom Taylorom (bicie) a Johnom Deaconom (basová gitara). Sólová gitara Briana Maya je skôr v úzadí harmonizovaná hlavne v záverečnom refréne.
Druhou v tomto prípade tiež "A" stranou singlu, na ktorom bola táto skladba vydaná je ďalší populárny song od skupiny Queen s názvom „We Will Rock You“. Tieto dve krátke skladby boli na koncertoch aj vo vysielaniach rádií často hrávané v jednom celku.
Fernsehturm (Berlín)

(Berliner) Fernsehturm je televízna veža v centre mesta Berlín neďaleko námestia Alexanderplatz. Bola postavená v rokoch 1965-1969 vo vtedajšej Nemeckej demokratickej republike.
Pôvodná výška veže bola 365 metrov, po inštalácii antény v 90. rokoch sa výška zmenila na 368 metrov. Je to štvrtá najvyššia voľne stojaca stavba v Európe, po moskovskej veži Ostankino, kyjevskej televíznej veži a veži v Rige. Nachádza sa tu pozorovateľňa a otáčajúca sa reštaurácia v strede gule. Pozorovateľňa je vo výške 204 metrov nad zemou a viditeľnosť je 42 km počas jasného dňa. Reštaurácia, ktorá sa otočí raz za 20 minút, sa nachádza niekoľko metrov nad pozorovateľňou. Pôvodne sa otáčala raz za hodinu, rýchlosť bola neskôr zdvojnásobená a strojnásobená.
Vnútri sa nachádzajú dva výťahy, ktoré vyvezú návštevníkov hore za 40 sekúnd. Veža je členom asociácie World Federation of Great Towers.
Vladimír Durdík

Vladimír Durdík môže byť:
We Will Rock You

„ We Will Rock You “ je singel napísaný gitaristom Brianom Mayom, ktorú v roku 1977 nahrala skupina Queen ako úvodný song pre svoj štúdiový album "News of the World". Skladba je zložená zo silnej rytmickej sekcie bicích nástrojov a tlieskajúcich rúk spojenej so spievaným viachlasom, pripomínajúcim chorál, ktorý spieva ústrednú tému, ktorá je zároveň jej názvom. V originálnej nahrávke bol efekt hromadného spevu a tlieskania dosiahnutý viacnásobným spojením nahrávky a pridaním ozveny do tejto časti zúčastnených členov na nahrávaní v štúdiu. 
Na koncertoch a vo vysielaní v rádiách bývala táto skladba spájaná spolu s nasledujúcim songom „We Are the Champions“, ktorý bol s ním vydaný aj ako ďalšia "A" strana na singli. Na živých vystúpeniach a neskôr aj v štúdii vznikla rýchlejšia verzia tejto skladby, s rýchlejším tempom a so sprievodom bicích nástrojov a gitár. Táto verzia je nahraná na koncertných albumoch "Live Killers" (1979), "Queen on Fire - Live at the Bowl" (2004), "Queen Rock Montreal" (2007) a štúdiová verzia nahraná v programe "John Peel's show" v rozhlasovej stanici "BBC Radio 1" sa objavila v roku 1992 v talianskom bootlegu "Queen - We Will Rock You"
Skladba „We Will Rock You" je považovaná za významnú v histórii populárnej hudby. Časopisom Rolling Stone bola v roku 2004 umiestnená na 330. miesto medzi "500 najlepšími skladbami všetkých čias" a RIAA umiestnila tento song na 146. miesto zoznamu "piesní storočia".
Použitie skladby.
„We Will Rock You“ môžeme počuť pri zápasoch hlavne kolektívnych športov, či súpereniach v rôznych show, v reklamných spotoch (v spote pre firmu Pepsi Cola skladbu nahrali Britney Spears, Pink a Beyoncé Knowles, účinkoval v ňom aj Enrique Iglesias). Skladba naznačuje mobilizujúcu atmosféru vo viacerých filmoch. Motívy piesne môžeme nájsť v skladbe „Good Boys“ od skupiny Blondie, sample z nej použil dvakrát aj rapper Eminem v skladbách „Till I Collapse“ a „Puke“ (album Encore).
Jakabov palác

Jakabov palác je neogotická budova v Košiciach stojaca na rohu Mlynskej a Štefánikovej ulice, neďaleko niekdajšieho koryta Mlynského náhonu.
História.
Budovu sám pre seba navrhol staviteľ Peter Jakab, autor mnohých eklektických budov. Stavba bola dokončená v roku 1899. Pri stavbe boli použité aj vyradené kamenné časti z Dómu svätej Alžbety, pri rekonštrukcii ktorého získal Jakab stavebný materiál.
Do roku 1968 palác stál na brehu Mlynského náhonu, čím sa vytvárala nádherná idyla. Náhon bol však v roku 1968 zrušený a palác odvtedy stojí na okraji rušnej štvorprúdovej komunikácie.
Po oslobodení mesta Sovietskou armádou bol istý čas sídlom prezidenta obnovenej Česko-Slovenskej republiky Edvarda Beneša.
V rokoch 1992 – 2000 v budove sídlila Britská rada ("British Council") a v súčasnosti sa využíva na významné spoločenské podujatia.
Palác patrí medzi národné kultúrne pamiatky.
Majitelia.
Palác vlastnil Peter Jakab až do roku 1908, keď sa Jakabovci odsťahovali z Košíc, predali palác Hugovi Barkányimu. Po druhej svetovej vojne palác prešiel do majetku mesta. Po roku 1989 si na palác uplatnila nárok Katarína Póšová – dcéra Barkányiho. V roku 1996 súd rozhodol, že Jakabov palác patrí do dedičstva po Barkányiovcoch, v roku 1999 naopak rozhodol, že nepatrí a roku 2001 zase že patrí. Mesto Košice rozsudok napadlo.
V roku 2005 súd rozhodol, že palác patrí mestu, ale údajná majiteľka sa proti rozhodnutiu odvolala. Od roku 2010 súd opätovne rozhodol, že patrí budova mestu Košice. V roku 2014 bola podaná žaloba od domnelých vlastníkov z Južnej Ameriky. V roku 2019 súd rohodol, že palác mestu nepatrí. Mesto sa voči tomuto rozsudku odvolalo. V liste vlastníctva z roku 2021 je uvedené, že pamiatka je vo vlastníctve mesta Košice.
François Boucher

François Boucher (* 29. september 1703, Paríž, Francúzsko – † 30. máj 1770, Paríž) bol francúzsky maliar, významný predstaviteľ rokoka. 
Prvý kráľovský maliar, obľúbenec Madame de Pompadour, neskôr rektor Akadémie. Okrem portrétov francúzskej šľachty maľoval mytologické témy lásky v nežných pastelových farbách.
Eleonóra Magdaléna Falcko-neuburská

Eleonóra Magdaléna Terézia Falcko-neuburská, (* 6. január 1655, Düsseldorf, Nemecko - † 19. január 1720, Viedeň, Rakúsko) bola falcká komtesa z rodu Wittelsbachovcov, najstaršia dcéra falckého kurfirsta Filipa Viliama Falcko-neuburského a jeho druhej manželky Alžbety Amálie Hesensko-darmstadtskej.
Rodina.
Ako dvadsaťjedenročná sa 14. decembra 1676 v bavorskom Passau vydala za druhýkrát ovdoveného cisára Leopolda I. Habsburského. Z tohto manželstva sa narodilo desať detí:
Rádio Jerevan

Rádio Jerevan () je fiktívna rozhlasová stanica, vymyslená za éry socializmu pre potreby vtipov. Kým v ZSSR boli vtipy typu rádio Jerevan bežné aj na nepolitické témy (svokra, sex, národnostné stereotypy a pod.), v zahraničí sa ujali hlavne politické vtipy. Spopularizovala ich najmä rozhlasová stanica Slobodná Európa. Rádio Jerevan v jej vtipoch symbolizovalo nástroje socialistickej propagandy (Tlačová agentúra Sovietskeho zväzu, Rudé právo a pod.) - správy boli smiešne prekrútené alebo hlúpe vďaka kúzlu nechceného.
Najslávnejšou formou vtipov o Rádiu Jerevan boli odpovede na pomyselné otázky poslucháčov:
Rádio Jerevan celkom zľudovelo a jeho nečakané odpovede sa udržali aj po páde socializmu a mimo politickú rovinu. Stačí nahradiť slová ako „Sovietsky zväz“ menom zamestnávateľa…
Kapela.
S humorom sa po sovietskom rádiu nazvala aj česká agro-metalová kapela z Potštejna Radio Jerevan založená v roku 1999.
Odkazy.
http://bandzone.cz/radiojerevan
Wraith

Wraithovia sú fiktívna rasa zo seriálu Stargate Atlantis, ktorý voľne nadväzuje na seriál Hviezdna brána a z hry Apex Legends. Je to mimozemský humanoidný druh, nachádzajúci sa v galaxii Pegasus, kam odleteli Antikovia.
Druh vznikol mutáciou DNA z rasy podobnej ľuďom, ktorú spôsobil mimozemský druh hmyzu, nazývaného Iratuzský chrobák. Vďaka mutácii sú Wraithovia schopní získavať životnú energiu vysávaním z ľudských obetí, ktoré následne zostarnú a zomrú.
Život však vedia aj vracať ale tým oslabujú sami seba.
Antikovia na boj proti nim vytvorili replikátorov;tý sa však obrátili proti nim.
Drevený kostol v Urnese

Drevený kostol v Urnese (nórsky: "Urnes stavkirke") je drevený stĺpový kostol v Nórsku. Bol postavený už v prvej polovici 12. storočia, čím sa radí medzi najstaršie kostoly tohto druhu na svete. 
Od roku 1979 je drevený kostol súčasťou svetového kultúrneho dedičstva UNESCO.
Animal Liberation Front

Animal Liberation Front (ALF) je skupina radikálnych ochrancov práv zvierat, ktorí uskutočňujú priame akcie na ich oslobodenie a ochranu. Ich konania sú často v rozpore so zákonom ako napríklad oslobodzovanie zvierat z laboratórií a kožušinových fariem, sabotáže testovacích a výskumných zariadení a ďalšie. Tieto akcie bývajú označované ako ekoterorizmus.
Za zakladateľa organizácie je považovaný britský aktivista za práva zvierat Ronnie Lee, ktorý ju v roku 1976 pomenoval. Podľa ALF filozofie môže byť akýkoľvek čin, ktorý podporí oslobodenie zvierat bez ublíženia ľudí a zvierat, považovaný za ALF akciu.
ALF nie je členská organizácia ale skupina odporu bez vodcu. Pôsobí ako zastrešenie pre činy aktivistov. Bunky ALF sú aktívne v 42 krajinách, vrátane Slovenska. Podľa dokumentu "Behind the Mask" z roku 2006 je celé hnutie decentralizované a bez vodcu. Bunky operujú samostatne a môžu sa skladať iba z jedného člena.
V januári 2005 označilo "Americké ministerstvo pre vnútornú bezpečnosť" ALF ako teroristickú hrozbu.
Iné projekty.
 
Ďalšia literatúra a zdroje.
Knihy
Filmy (hrané)
Torre Latinoamericana

Torre Latinoamericana je mrakodrap v meste Mexiko. Je to najstaršia budova svojho typu v Mexiku, pochádza z roku 1956 a dosahuje výšku 183 m, má 45 poschodí.
Stade olympique de Montréal

Stade olympique (de Montréal) (angl. "Olympic Stadium (of Montreal)") v kanadskom Montreale je športový štadión postavený v roku 1976 pre účely letných olympijských hier. Štadión bol do roku 2004 domácim štadiónom tímu Montreal Expos z kanadskej bejzbalovej ligy. V lete 2007 sa tu hrali zápasy futbalových majstrovstiev sveta hráčov do 20 rokov.
Tiencin

Tiencin (slovenský normovaný názov) alebo Tchien-ťin (, ) je mesto pod ústrednou správou (t.j. centrálne spravované mesto na úrovni provincie) na severe Čínskej ľudovej republiky. Leží na rieke Chaj-che na pobreží Pochajského zálivu.
Má rozlohu a v meste žilo v roku 2014 11,5 milióna obyvateľov, v celom obvode 15,17 milióna. 97% obyvateľov tvoria Hanovia.
Etymológia.
Čínsky názov mesta sa skladá zo slov 天 "tchien", čo znamená „nebo“ a 津 "ťin", čo znamená „brod“, a doslova znamená „nebeský/cisársky brod.“
Dejiny.
Cisárske obdobie.
V Tiencine sa v roku 1858 podpísala nerovná Tiencinská zmluva, ktorá bola súčasťou Druhej ópiovej vojny Číny proti Spojenému kráľovstvu, Druhému Francúzskemu cisárstvu, Ruskej ríši a USA a znamenala otvorenie čínskych prístavov vrátane Tiencinu zahraničnému obchodu.
Od polovice 19. storočia bol Tiencin významným prístavom a bránou do hlavného mesta ríše, Pekingu. Počas Povstania boxerov bolo mesto v rokoch 1900 až 1902 sídlom pro-západnej dočasnej vlády s podporou aliancie 8 krajín.
Výbuchy v roku 2015.
Dvanásteho augusta 2015 zasiahli prístavnú zónu mesta, Pin-chaj (v pchin-jine: Binhai), mohutné výbuchy, ktoré majú na svedomí doposiaľ 114 mŕtvych a významné materiálne škody. Čínska vláda neuviedla, čo stálo za explóziami.
Kemetic Orthodoxy

Kemetic Orthodoxy (KO) je jednou z najväčších kemetistických organizácií. Združuje členov z rôznych štátov a podľa vlastnej charakteristiky sa pokúša o čo najpresnejšie navádzanie na staroegyptské náboženské tradície a na ich obnovu. Celkom v tomto duchu v ich čele stojí autorita používajúca tituly a ďalšie atribúty faraóna. Na druhej strane treba poznamenať, že práve v tomto hnutí sa v najväčší miere prejavuje odklon od tradicionalistického (staroegyptskému najbližšieho) poňatia bohov.
Centrum tejto organizácie sa nachádza v meste Chicago, kde bola táto spoločnosť na začiatku osemdesiatych rokov dvadsiateho storočia založená.
Faraón.
V čele KO stojí ich zakladateľka Tamara L. Siuda, ktorá od roku 1988 používa titul Nisut (t. j. „kráľ“, odvodený od titulu nisut-bitej ako súčasti egyptskej kráľovskej titulatúry) a roku 1996 bola na území dnešného Egypta korunovaná. Ako svoje egyptské meno používa meno Hekatawy I. a býva členmi KO označovaná ako „Jej Svätosť“ (Her Holiness). Na rozdiel od starovekých faraónov však vo svojej titulatúre nie je označovaná za božstvo, či stelesnenie božstva, ale za vtelenie kráľovského Ka.
N Soul tawo

N Soul tawo (, ) je komunikačná veža v Soule v Kórejskej republike. Postavená bola v roku 1969 a pre verejnosť otvorená v roku 1980. Jej výška je 236,7 m a vrchol má vo výške 479,7 m nad morom.
Calgary Tower

Calgary Tower je 191 metrov vysoká voľne stojaca vyhliadová veža v centre kanadského mesta Calgary v provincii Alberta.
Je to zakladajúci člen asociácie World Federation of Great Towers.
Gold Coast (Austrália)

Gold Coast (v preklade "Zlaté pobrežie") je mesto a tzv. Local Government Area v štáte Queensland v Austrálii. Je to druhé najľudnatejšie mesto v štáte Queensland a šieste najľudnatejšie mesto v Austrálii. Má slnečné subtropické podnebie, populárne surfovacie pláže a množstvo turistických atrakcií. Má rozlohu a 569 997 obyvateľov (2017).
Zaujímavosti.
Na pobreží Gold Coast sa natáčal seriál .
Rialto Towers

Rialto Towers (alebo iba Rialto) je druhá najvyššia zosilnená betónová budova a najvyššia kancelárska budova na južnej pologuli v zmysle po strechu. Nachádza sa na 525 Collins Street v západnej časti centrálnej obchodnej štvrte v meste Melbourne v Austrálii.
Postavená bola v rokoch 19821986, má výšku 251 metrov (270 m s anténou), 63 poschodí a úžitkovú plochu 84 000 m2. Mrakodrap sa skladá z dvoch veží. V roku 1994 bola v južnej veži na 55. poschodí a vo výške 234 m otvorená vyhliadková plošina. V roku 2009 bola namiesto plošiny otvorená reštaurácia. Každoročne sa v budove koná súťaž v behu po schodoch, kde súťažiaci zdolávajú 1 222 až 1 254 schodov na 53. poschodie.
Torre de Collserola

Torre de Collserola je veža na kopci Tibidabo v Serra de Collserola neďaleko Barcelony v Katalánsku v Španielsku. Navrhol ju architekt Lord Norman Foster, postavená bola v roku 1992 pre letné olympijské hry 1992. Používa sa predovšetkým ako televízny a rozhlasový vysielač a ponúka aj vyhliadku nad mestom. Anténa na vrchole dosahuje výšku 288,4 m a vrch gondoly, ktorá má 13 poschodí, výšku 152 m. Desiate poschodie gondoly je otvorené pre verejnosť.
Konštrukcia veže je vytvorená kombináciou železobetónu a ocele, ktorá je kotvená aramidovými lanami.
Sydney Tower

Sydney Tower (známa aj ako AMP Tower, AMP Centrepoint Tower, Centrepoint Tower alebo Centrepoint) je najvyššia voľne stojaca stavba v meste Sydney a druhá najvyššia v Austrálii (po Q1 Tower v Gold Coast). Zároveň je to tretia najvyššia pozorovacia veža na južnej pologuli (po vežiach Sky Tower a Eureka Tower, hoci pozorovacia plošina je položená o 50 metrov vyššie ako pri Sky Tower). Je členom asociácie World Federation of Great Towers.
Veža stojí vo výške 305 metrov nad centrálnou obchodnou štvrťou Sydney. Je otvorená pre verejnosť a patrí medzi najväčšie turistické atrakcie mesta.
V centre mesta Sydney bola v roku 1981 dokončená televízna veža s celkovou výškou 305 m. Konštrukcia je veľmi originálna: hlavný nosný systém tvorí vnútorné jadro spražené s lanovou obálkou hyperbolického parabolitu. Na tejto konštrukcii je niekoľko podlaží konštrukcie vrcholovej kabíny, z ktorej vychádza anténový nadstavec. Jadro má priemer 6,6 m a je vytvorené zo 46 sudových jednotiek z akustickej ocele s celkovou hmotnosťou 1800 ton. 
Sú v ňom dve schodiská, tri osobné výťahy a nákladný výťah. Výťahy sú dvojpodlažné a majú pri špičkovej rýchlosti 7 m/s kapacitu 2000 osôb za hodinu. Horná kabína má celkom deväť podlaží, z toho štyri sú prístupné verejnosti s kapacitou 960 osôb. Konštrukcia je oceľová so železobetónovými stropnými doskami a má celkovú hmotnosť 2240 ton. Káble sú zvinuté zo silno pozinkovaných drôtov priemeru 7 mm. V spodnej časti je 56 káblov priemeru 114 mm s 235 drôtmi a v hornej časti 56 káblov priemeru 64 mm zvinutých z 55 drôtov. Patrí aj do kultúrneho dedičstva Unesco
Q1 Tower

Q1 (znamená Queensland Number One) je mrakodrap v Surfers Paradise, turistickom centre mesta Gold Coast v Austrálii. Je najvyššou budovou v Austrálii a na južnej pologuli.
Je vysoký 322,5 m, je to najvyššia kompletne obytná budova v dvoch zo štyroch kategórií. Predbehla budovu 21st Century Tower v Dubaji ako najvyššiu obytnú budovu. Po strechu má výšku 275 m a 80 poschodí. Na 77. a 78. poschodí sa nachádza vyhliadková plošina. Dokončená bola v novembri 2005.
Tallinna teletorn

Tallinna teletorn (dosl. "Tallinnská televízna veža") je voľne stojaca veža s pozorovacou plošinou v estónskom hlavnom meste Tallinn. Postavená bola preto, aby poskytla lepšie telekomunikačné služby pre letné olympijské hry 1980 v Moskve. Nachádza sa 6 km severovýchodne od centra Tallinnu. Má výšku 314 metrov, podľa niektorých zdrojov 312,6 m.
Vilniaus televizijos bokštas

Vilniaus televizijos bokštas (dosl. "Vilniuská televízna veža") je 326,5 metrov vysoká stavba, ktorá sa nachádza vo štvrti Karoliniškės v západnej časti Vilniusu.
Stavba veže bola spustená 31. mája 1974 a dokončená bola 30. decembra 1980.
13. januára 1991 došlo pri veži k masakru, kedy sovietske milície násilne rozohnali demonštráciu za litovskú nezávislosť, zabili pri tom 14 neozbrojených civilistov a okolo 700 ich zranili.
Od roku 2000 býva veža na Vianoce ozdobená ako vianočný stromček.
Filozofická fakulta Trnavskej univerzity v Trnave

Filozofická fakulta Trnavskej univerzity (skr. FF TU) je jedna z fakúlt Trnavskej univerzity v Trnave, ktorá vznikla v roku 1992 pod pôvodným názvom Fakulta humanistiky. Spolu s Pedagogickou fakultou Trnavskej univerzity je zakladajúcou fakultou súčasnej Trnavskej univerzity.
Tamara Siuda

Tamara Logan Siuda (* 1970) je zakladateľka a hlavná predstaviteľka americkej kemetistickej organizácie Kemetic Orthodoxy. V rámci organizácie je považovaná za 196. faraóna: je titulovaná titulom "nisut" (tj. „kráľ“, odvodený od titulu "nisut-bitej" ako súčasť egyptskej kráľovskej titulatúry), používa z egyptčiny odvodené meno Hekatawy I. (podľa pravidiel anglickej transkripcie hieroglyfov) zapísané v serechu, jednu kartušu a členmi je označovaná ako „Jej Svätosť“ (Her Holiness). Na rozdiel od starovekých faraónov však v svojej titulatúre nie je označovaná za božstvo či stelesnenie božstva, ale za vtelenie kráľovského Ka.
Apikálna dominancia

Apikálna dominancia je korelačný vzťah medzi vrcholovým pupencom rastliny a pupencami bočnými, ktoré sú ním inhibované.
Napríklad borovicorasty majú väčšinou silnú apikálnu dominanciu s monopodiálnym rozkonárovaním, ktoré tvorí viac-menej pravidelné prasleny bočných konárov.
Karol XVI. Gustáv

Karol XVI. Gustáv (* 30. apríl 1946, Solna, Švédsko) je švédsky kráľ.
Narodil sa ako najmladší z piatich detí a jediný syn švédskeho princa Gustáva Adolfa a nemeckej princeznej Sibyly Sasko-cobursko-gothajskej. Po nástupe starého otca na švédsky trón a tragickej leteckej nehode svojho otca neďaleko Kodane v Dánsku sa ako štvorročný stal následníkom švédskeho trónu.
Príchod na svet.
Karol Gustáv Folke Hubert bol pokrstený v kráľovskej kaplnke 7. júna 1946 arcibiskupom z Uppsaly a krstom povýšený na vojvodu z Jämtlandu.
Jeho krstnými rodičmi boli: 
Mladosť a vzdelanie.
Po ukončení strednej školy absolvoval dva a pol roka výcviku v kráľovskej švédskej armáde, kráľovskom švédskom námorníctve a kráľovskom švédskom letectve. Dosiahol hodnosť kapitána (v armáde a letectve). Získal kompletné akademické štúdium v histórii, sociológii, politike, financiách a ekonomike na univerzite v Uppsale a v Štokholme. Po štúdiu sa venoval príprave na vládnutie. Zúčastnil sa švédskej misie pri OSN a pracoval pre švédsku agentúru medzinárodnej spolupráce. Pracoval v banke v Londýne, na švédskom veľvyslanectve v Londýne a v švédskej obchodnej komore vo Francúzsku.
Kráľ.
Následne po smrti jeho starého otca kráľa Gustáva VI. Adolfa bol Karol Gustáv 19. septembra 1973 vyhlásený za švédskeho kráľa v kráľovskom paláci v Štokholme.
Sobáš a rodina.
Kráľ sa oženil so Silviou Sommerlathovou, ktorej matka bola Brazílčanka a otec nemecký obchodník. Zoznámili sa na letných olympijských hrách v Mníchove v roku 1972, kde pôsobila ako tlmočníčka. Sobáš sa konal 19. júna 1976 v Štokholmskej katedrále a ceremóniu slúžil arcibiskup z Uppsaly. Od roku 1980 sa kráľ a jeho rodina usadili v Drottningholmskom paláci mimo Štokholmu a kráľovský palác v hlavnom meste používajú ako pracovnú rezidenciu.
Majú spolu tri deti:
Princ Karol Filip sa narodil ako korunný švédsky princ, ale konštitucionálna reforma ho odsunula na druhú priečku za jeho staršiu sestru. Viktória bola povýšená na korunnú princeznú zrušením výsostných práv na trón pre mužských potomkov 1. januára 1980.